Fid-19 ta' Ġunju, il-Kunsill adotta konklużjonijiet dwar l- involviment tal-UE mas-soċjetà ċivili fir-relazzjonijiet esterni Il-Kunsill jirrikonoxxi l- li l-Organizzazzjonijiet tas-Soċjetà Ċivili (OSĊ) jaqdu bħala promoturi tad-demokrazija, u bħala difensuri tad-detenturi ta' drittijiet, l-istat tad-dritt, il-ġustizzja soċjali u d-drittijiet tal-bniedem. Il-konklużjonijiet jissottolinjaw l-importanza kruċjali tal-OSĊ għal implimentazzjoni b'suċċess tal-Istrateġija Globali tal-UE u l-Aġenda 2030, inkluż fit-twettiq tal- Għanijiet ta' Żvilupp Sostenibbli Fi żmien meta l-ispazju għas-soċjetà ċivili qiegħed jiċkien f'għadd dejjem jikber ta' pajjiżi, il-Kunsill jafferma mill-ġdid l-oppożizzjoni tal-UE għal kwalunkwe restrizzjoni mhux ġustifikata għal-libertà ta' assoċjazzjoni, espressjoni u assemblea paċifika li jxekklu l-ħidma tal-OSĊ. Il-konklużjonijiet jissottolinjaw l-impenn tal-UE li taqdi rwol importanti fil-promozzjoni ta' pożizzjonijiet aktar b'saħħithom dwar il-libertajiet ċivili u kontra kwalunkwe tnaqqis tal-ispazju li fih tista' taġixxi s-soċjetà ċivili. Il-Kunsill jilqa' l-progress miksub fl-involviment tal-UE mas-soċjetà ċivili fir-relazzjonijiet esterni mill-konklużjonijiet l-aktar reċenti tiegħu fl-2012. Hu jilqa' wkoll iż-żieda fir-riżorsi finanzjarji tal-UE, mill-2012, b'appoġġ għall-OSĊ, filwaqt li jinnota li l- UE saret id-donatur ewlieni għall-OSĊ lokali , inkluż dawk attivi fl-għajnuna umanitarja u fil-protezzjoni u l-promozzjoni tad-drittijiet tal-bniedem u d-demokrazija. Il-Kunsill jappella lill-Kummissjoni biex tkompli u ssaħħaħ l-involviment tagħha mas-soċjetà ċivili u jistedinha tirrifletti aktar u tirrapporta dwar l- isfidi li nqalgħu fil-pajjiżi msieħba fejn l-involviment mas-soċjetà ċivili huwa jew kien diffiċli. Ara t-test sħiħ tal-konklużjonijiet tal-Kunsill Din ir-riżorsa bħalissa hi disponibbli biss bil-lingwa jew il-lingwi li ġejjin: Konklużjonijiet tal-Kunsill dwar l-għeruq tad-demokrazija u żvilupp sostenibbli: l-involviment tal-Ewropa mas-Soċjetà Ċivili fir-relazzjonijiet esterni, 15 ta' Ottubru 2012 Ara l-paġna tal-laqgħa